stanford-oval/wikipedia huggingface dataset:
Pär Lindholm

| Pär Lindholm |
| --- | --- |

Henkilötiedot
Syntynyt: 5. lokakuuta 1991 (ikä 33) Kusmark, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  181 cm
Paino:  83 kg
Pelaajaura
Pääsarjaura:  2009–
Aik. seurat:  Skellefteå AIK (SEL/SHL) IF Sundsvall Hockey (Allsv.) Piteå HC (Ruotsi I) Karlskrona HK (Allsv.) Toronto Maple Leafs (NHL) Winnipeg Jets (NHL) Boston Bruins (NHL) Ak Bars Kazan (KHL)
Pär Lindholm (s. 5. lokakuuta 1991 Kusmark, Ruotsi) on ruotsalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Lindholm on Kågedalens AIF:n kasvatti. Hän siirtyi juniorina sittemmin Skellefteå AIK:hon. Lindholm oli kaudella 2008–2009 J18 Elitissä joukkueensa paras maalintekijä 16 osumallaan. Hän voitti kauden päätteeksi J18 Allsvenskanin hopeaa. Kaudella 2009–2010 Lindholm debytoi Skellefteån Elitserien-joukkueessa, jossa hän pelasi kaksi runkosarja- ja yhden playoff-ottelun. Elokuussa 2010 seura lainasi Lindholmin kaudeksi 2010–2011 HockeyAllsvenskan-joukkue IF Sundsvall Hockeyn riveihin. Hän teki siellä 50 runkosarjaottelussa tehot 7+7=14. Lindholm palasi loppukaudella Skellefteån organisaatioon. Hän pelasi Elitserienissä yhden runkosarja- ja kaksi playoff-ottelua. Lindholm voitti kauden päätteeksi hopeaa, kuten myös seuran J20-joukkueessa. Kauden 2011–2012 hän pelasi kokonaan lainalla Sundsvallissa. Joukkueen kausi päättyi putoamiseen Ruotsin I-divisioonaan.
Kaudeksi 2012–2013 Lindholm siirtyi Ruotsin I-divisioonajoukkue Piteå HC:hen. Hän toimi joukkueen varakapteenina. Kaudeksi 2013–2014 Lindholm palasi sarjatasoa ylemmäs Allsvenskaniin ja siirtyi Karlskrona HK:n riveihin. Hän oli joukkueen paras syöttäjä ja toiseksi paras pistemies Jordan Smothermanin jälkeen tehoilla 13+29=42, joilla Lindholm jakoi koko Allsvenskanin pistepörssin kuudennen sijan Rögle BK:n Kelsey Tessierin kanssa. Karlskronan kausi päättyi sarjanousuun SHL:ään (ent. Elitserien).
Lindholm palasi kaudeksi 2014–2015 kaksivuotisella sopimuksella Skellefteå AIK:hon. Hänen ensimmäinen kokonainen SHL-kautensa toi 54 runkosarjaottelussa tehot 14+12=26 ja 15 playoff-ottelussa tehot 2+3=5. Lindholm avasi maalitilinsä SHL:ssä heti kahdella osumalla runkosarjan avauskierroksella 10. syyskuuta
2014 vieraissa Luleå HF:ää vastaan. Hänen toinen maalinsa syntyi ylivoimalla. Lindholm pelasi kauden aikana Mestarien liigassa 11 ottelua tehopistein 1+11=12, joilla hän oli Skellefteån paras pistemies ja syöttäjä. Lindholm jakoi myös joukkueen sisäisen tehotilaston voiton Sebastian Ahon kanssa lukemalla +10. Hän voitti kauden päätteeksi SHL-hopeaa. Syyskuussa 2015 Lindholmin sopimusta Skellefteån kanssa jatkettiin vuodella kevääseen 2017 saakka.
Kaudella 2015–2016 Lindholm nousi Skellefteån varakapteeniksi. Hän voitti SHL-hopeaa. Kaudella 2016–2017 Lindholm oli joukkueen toiseksi paras pistemies Joakim Lindströmin jälkeen tehoilla 15+16=31. Hän jakoi Mestarien liigassa Skellefteån sisäisen tehotilaston voiton kolmen muun pelaajan kanssa lukemalla +2. Joulukuussa 2017 Lindholm teki kaksivuotisen jatkosopimuksen joukkueen kanssa. Kaudella 2017–2018 hän oli tehoilla 18+29=47 Skellefteån paras maalintekijä Oscar Möllerin kanssa ja toiseksi paras pistemies Joakim Lindströmin jälkeen. Lindholm sijoittui koko SHL:n pistepörssissä neljänneksi. Hän voitti kauden päätteeksi SHL-hopeaa.
Toukokuussa 2018 NHL-varaamaton Lindholm teki vuoden mittaisen tulokassopimuksen Toronto Maple Leafsin kanssa.
Ura > Maajoukkueura

Lindholm edusti Ruotsia Pyeongchangin olympiakisoissa 2018. Yhteensä hän on pelannut 19 A-maaottelua tehopistein 8+2=10. Lindholm teki A-maajoukkuedebyyttinsä 3. huhtikuuta 2017 Budapestissä Unkaria vastaan. Hän teki ottelussa myös ensimmäisen A-maajoukkuemaalinsa. Lindholm on pelannut myös kolme nuorten maaottelua.
Rakokiven koulu

| Rakokiven koulu |
| --- | --- |
Sijainti:  Toritie 6, Nastola, Lahti
Koordinaatit:  60°56.23′N, 25°57.88′E
Tyyppi:  peruskoulu
Perustettu:  1979
Rehtori:  Susanna Kulonen
Luokat:  1–6
Oppilaita:  n. 390
Verkkosivut
Rakokiven koulu on vuonna 1979 perustettu Lahden Nastolassa sijaitseva peruskoulu, jossa on luokat 1–6. Koulussa opiskelee noin 390 oppilasta. Koulu sijaitsee monitoimitalo Loistossa, jossa toimivat myös Rakokiven päiväkoti ja Nastolan kirjasto. Koulun rehtorina toimii Susanna Kulonen.
Rakokiven koulu toimi vuonna 1979 valmistuneessa rakennuksessa, joka korvattiin sisäilmaongelmien takia uudella monitoimitalolla. Monitoimitalo Loisto otettiin käyttöön elokuussa 2021.
English Football Hall of Fame

English Football Hall of Fame (EFHF) on englantilaisen jalkapallon kunniagalleria. Se sijaitsee The National Football Museum (TNFM) -jalkapallomuseossa Prestonissa. Galleria kunnioittaa maineikkaita englantilaisia tai Englannissa vaikuttaneita jalkapalloilijoita, valmentajia ja joukkueita.
Jäsenet kunniagalleriaan valitsee paneeli, johon kuuluvat automaattisesti kaikki gallerian elossa olevat jäsenet. Lisäksi paneelia täydennettiin 2007 jalkapallohistorioitsijoilla.
Tullakseen hyväksytyksi kunniagalleriaan pelaajan tai managerin on oltava vähintään 30 vuotta täyttänyt tai uransa lopettanut ja toiminut ainakin viisi vuotta englantilaisen jalkapallon parissa.
Jäsenet > Naispelaajat

| Nimi | Kansallisuus | Valintavuosi | Muuta | Lähde |
| --- | --- | --- | --- | --- |
| Bampton, DebbieDebbie Bampton |  Englanti | 2005 |  |  |
| Brown-Finnis, RachelRachel Brown-Finnis |  Englanti | 2016 |  |  |
| Cope, PaulinePauline Cope |  Englanti | 2008 |  |  |
| Coultard, GillianGillian Coultard |  Englanti | 2006 |  |  |
| Gore, SylviaSylvia Gore |  Englanti | 2014 |  |  |
| Lopez, SueSue Lopez |  Englanti | 2004 |  |  |
| Parker, SheilaSheila Parker |  Englanti | 2013 |  |  |
| Parr, LilyLily Parr |  Englanti | 2002 |  |  |
| Powell, HopeHope Powell |  Englanti | 2003 |  |  |
| Sempare, BrendaBrenda Sempare |  Englanti | 2010 |  |  |
| Smith, KellyKelly Smith |  Englanti | 2017 |  |  |
| Spacey, MarieanneMarieanne Spacey |  Englanti | 2009 |  |  |
| Unitt, RachelRachel Unitt |  Englanti | 2016 |  |  |
| Walker, KarenKaren Walker |  Englanti | 2007 |  |  |
| Whalley, JoanJoan Whalley |  Englanti | 2007 |  |  |
| White, FayeFaye White |  Englanti | 2015 |  |  |
| Yankey, RachelRachel Yankey |  Englanti | 2017 |  |  |
Jäsenet > Valmentajat

| Nimi | Kansallisuus | Valintavuosi | Muuta | Lähde |
| --- | --- | --- | --- | --- |
| Allison, MalcolmMalcolm Allison |  Englanti | 2009 |  |  |
| Busby, MattMatt Busby |  Skotlanti | 2002 |  |  |
| Catterick, HarryHarry Catterick |  Englanti | 2010 |  |  |
| Chapman, HerbertHerbert Chapman |  Englanti | 2003 |  |  |
| Clough, BrianBrian Clough |  Englanti | 2002 |  |  |
| Cullis, StanStan Cullis |  Englanti | 2003 |  |  |
| Ferguson, AlexAlex Ferguson |  Skotlanti | 2002 |  |  |
| Gradi, DarioDario Gradi |  Italia | 2004 |  |  |
| Greenwood, RonRon Greenwood |  Englanti | 2006 |  |  |
| Kendall, HowardHoward Kendall |  Englanti | 2005 |  |  |
| Mee, BertieBertie Mee |  Englanti | 2008 |  |  |
| Mercer, JoeJoe Mercer |  Englanti | 2009 |  |  |
| Nicholson, BillBill Nicholson |  Englanti | 2003 |  |  |
| Paisley, BobBob Paisley |  Englanti | 2002 |  |  |
| Ramsey, AlfAlf Ramsey |  Englanti | 2002 | Valittu myös pelaajana 2010 |  |
| Revie, DonDon Revie |  Englanti | 2004 |  |  |
| Robson, BobbyBobby Robson |  Englanti | 2003 |  |  |
| Shankly, BillBill Shankly |  Skotlanti | 2002 |  |  |
| Venables, TerryTerry Venables |  Englanti | 2007 |  |  |
| Wenger, ArsèneArsène Wenger |  Ranska | 2006 |  |  |
| Winterbottom, WalterWalter Winterbottom |  Englanti | 2005 |  |  |
Jäsenet > Joukkueet

Sheffield FC (2007)
Manchester United, "Busby Babes" (2009)
Manchester City 1968-1970 (2009)
Englannin jalkapallomaajoukkue 1966 MM-kilpailuissa (2010)
Muut palkinnot > FA Football For All Award

Stephen Daley  (2007)
Steve Johnson (2008)
Ronnie Watson (2009)
George Ferguson (2010)
Muut palkinnot > Football Foundation Community Champion

Niall Quinn (2007)
Peter Beardsley (2008)
Robbie Earl (2009)
Graham Taylor (2010)
Muut palkinnot > European Hall of Fame

Vuonna 2008 jaettiin erikoispalkinnot viidelle parhaalle Euroopan seurajoukkuekilpailuissa ansioituneelle pelaajalle ja valmentajalle sekä kahdelle joukkueelle.
George Best
John Charles
Bobby Charlton
Kenny Dalglish
Kevin Keegan
Matt Busby
Brian Clough
Alex Ferguson
Bob Paisley
Bobby Robson
Manchester United 1968
Liverpool FC 1978
Muut palkinnot > Erikoispalkinnot

Sepp Blatter (Jalkapallon lähettiläs, 2007)
Michel Platini (Kaikkien aikojen eurooppalainen pelaaja, 2008)
Jimmy Hill (Elämäntyöpalkinto, 2010)
Aiheesta muualla

National Football Museum Hall of Fame (Arkistoitu – Internet Archive)
Kirjallisuus

Robson Books: Hall of Fame, Football’s Greatest Heroes: The National Football Museum Hall Of Fame
George Best, valittiin 2002
Jimmy Greaves ja Bobby Charlton, molemmat valittiin 2002
Stanley Matthews, valittiin 2002
Alan Shearer, valittiin 2004
Dennis Bergkamp, valittiin 2007
Gary Speed, valittiin 2017
Hope Powell, valittiin 2003
Kelly Smith, valittiin 2017
Alf Ramsey, valittiin 2002
Prostitute

Prostitute voi tarkoittaa:
Musiikki

The Prostitutes, tšekkiläinen indie rock -yhtye
Musiikki > Albumit

Prostitute, Alphavillen albumi, 1994
Prostitute, Toyah Willcoxin albumi, 1988
Prostitute, Neuroticfishin EP, 2002
Musiikki > Kappaleet

”Prostitute", Cartoon Rockersin kappale, 1984
”Prostitute”, Guns N’ Rosesin kappale albumilta Chinese Democracy, 2008.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Prostitute”, voi hakea sivunnimihaulla, laajalla sivunnimihaulla tai tekstihaulla.
Raitakäärmeenpää

| Raitakäärmeenpää |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  striata
Kaksiosainen nimi
 Channa striata  Bloch, 1793 
Katso myös
   Raitakäärmeenpää Wikispeciesissä   Raitakäärmeenpää Commonsissa 
Infobox OKNimi-testi OKIUCN-testi OK: 
Raitakäärmeenpää (Channa striata, aiemmalta suomenkieliseltä nimeltään raitakäärmeenpääkala) on aasialainen kalalaji. Se on pitkä ja kapea, se voi kasvaa metrin mittaiseksi ja painaa kolme kiloa.  Sitä tavataan Pakistanista Thaimaahan ulottuvalla alueella sekä eteläisessä Kiinassa. Se elää lammikoissa ja hitaasti virtaavissa jokivesissä.
Raitakäärmeenpää on ahnas peto, joka syö matoja, rapuja, sammakoita ja etenkin toisia kaloja.
Pohjois-Makedonia Turkvision laulukilpailussa

| Pohjois-Makedonia |
| --- | --- |

Paikallinen TV-asema:  MRT 2
Esiintymiset
Esiintymiskerrat:  3
Ensiesiintyminen:  2013
Paras sijoitus:  4. (2015)
Huonoin sijoitus:  Ei jatkoon (2013)
Paras pistemäärä:  166 (2014)
Pohjois-Makedonia on osallistunut Turkvision laulukilpailuun kolme kertaa, vuosina 2013, 2014 ja 2015, tuolloin vielä nimellä Makedonian tasavalta.
Historia > 2013

Makedonia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ikay Yusuf kappaleella "Düşlerde Yaşamak". Turkvision laulukilpailun semifinaalissa Yusuf ei päässyt jatkoon.
Historia > 2014

Makedonia osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Kaan Mazhar kappaleella "Yolumu Bulurum". Kilpailun semifinaalissa Mazhar sai 181 pistettä, sijoittui seitsemänneksi ja pääsi finaaliin. Finaalissa hän sai 166 pistettä ja sijoittui neljänneksitoista.
Historia > 2015

Makedonia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin jälleen Kaan Mazhar kappaleella "Böyle Olmamalıydı". Finaalissa Mazhar sai 165 pistettä ja sijoittui neljänneksi.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |
| --- | --- | --- | --- | --- | --- | --- | --- |
| 2013 | Ikay Yusuf | Turkki | ”Düşlerde Yaşamak” | Ei päässyt jatkoon | Ei päässyt jatkoon | Ei päässyt jatkoon | Ei päässyt jatkoon |
| 2014 | Kaan Mazhar | Turkki | ”Yolumu Bulurum” | 14 | 166 | 7 | 181 |
| 2015 | Kaan Mazhar | Turkki | "Böyle Olmamalıydı | 4 | 165 | Ei semifinaalia | Ei semifinaalia |
2016: Ei osallistunut kilpailuun
Pyhän Pietarin kirkko (Brighton)

| Pyhän Pietarin kirkko |
| --- | --- |

Sijainti:  Brighton, Brighton & Hove, Englanti
Koordinaatit:  50°49′42.1″N, 000°08′06.0″W
Seurakunta:  Brighton, Englanti
Rakentamisvuosi:  1828
Suunnittelija:  Charles Barry
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Pietarin kirkko (engl. St Peter's Church), on Brightonissa, Englannissa sijaitseva anglikaaninen kirkko. Kirkko sijaitsee lähellä Brightonin keskustaa kahden päätien, A23:n ja A270:n välissä. Kirkko rakennettiin vuosina 1824–1828 ja sen suunnitteli Charles Barry, ja se on hieno esimerkki Viktoriaaninen aikakausi edeltäneestä uusgotiikan tyylistä. Kirkko on kuulunut Brightonin seurakunnalle vuodesta 1873 ja siihen viitataan joskus epävirallisesti "Brightonin katedraalina".
Historia

Pyhän Pietarin kirkko rakennettiin alun perin kappeliksi. Kirkon suunnittelun avoimen kilpailun voitti Charles Barry vain hieman yli kaksikymmentävuotiaana. Kirkko rakennettiin arviolta 1300- ja 1400-lukujen kohtisuoran ja myöhäisen gotiikan tyyliseksi.
Kirkon rakentaminen aloitettiin toukokuussa 1824 paikkaan, joka oli siihen aikaan kaupungin "sisäänkäynti", nykyään kaupungin keskustaa. Barry suunnitteli vuonna 1841 kirkkoon tornin, jota ei kuitenkaan koskaan rakennettu. Sivukäytävissä oli alun perin taideteoksia, mutta ne poistettiin Oxfordin liikkeenselvennä seurauksena.
Barryn kuusikulmainen alttarikomero purettiin vuonna 1898 suuremman, Somers Clarken ja J. T. Mickelthwaiten suunnitteleman, hiekkakivestä tehdyn pääkuoren tieltä. Rakennustyö jatkui vuoteen 1906 saakka. Uusi pääkuori, 16,2 m korkea ja 10,7 m leveä, siunattiin Canterburyn arkkipiispan läsnäollessa.
Pyhän Pietarin kirkossa on valikoima lasimaalattuja ikkunoita, joista suurin osa on Charles Eamer Kempen tekemiä. Kirkon pohjoisosassa on ikkuna kuningatar Viktorian muistoksi.
Aiheesta muualla

Kuvia tai muita tiedostoja aiheesta Brightonin anglikaaniset kirkot Wikimedia Commonsissa
St Peterin kirkon kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Quand on te dit

| ”Quand on te dit” Sniper |
| --- | --- | --- |

Singlen tiedot
 Albumilta: Du rire aux larmes
 Julkaistu: 2001
 Tyylilaji: hip hop
 Kesto: 03.56
 Levy-yhtiö: Desh Musique
Sniper muut singlet
| ”Aketo vs Tunisiano” 2001 | ”Quand on te dit” 2001 | ”Du rire aux larmes” 2001 |
Quand on te dit on Sniper-yhtyeen kolmas single Du rire aux larmes -albumilta, ja se julkaistiin vuonna 2001. Kappaleessa vierailevana artistina oli J-Mi Sissoko.
Listasijoitukset

| Vuosi | Lista | Sijoitus |
| --- | --- | --- |
| 2001 | Les Charts | 47 |
Raapaisuja

| Raapaisuja |
| --- | --- |
Kirjailija:  Tapio Liinoja
Genre:  novellikokoelma
Kustantaja:  Johnny Kniga
Julkaistu:  2006
Ulkoasu:  nidottu
Sivumäärä:  152
ISBN:  978-951-0-31762-4
Löydä lisää kirjojaKirjallisuuden teemasivulta
Raapaisuja on näyttelijä-muusikko Tapio Liinojan novellikokoelma ja esikoiskirja. Johnny Kniga julkaisi sen vuonna 2006.
Kirja sisältää tragikoomisia tarinoita eri hahmoista, joita kaikkia vaivaa kuiva iho.
Kirjan tarinat > I

Tupakkahuone I
Kampa
Tatuoitu
Tilateos
Sininen mies
Tupakkahuone II
Leinosen viesti
Sairaalaihminen
Kohta olet kummallinen
Junat
Mies vailla ihoa
Omistuskirjoitus
Torstaina puoleltapäivin
Kettu ja jänis
Kaarina ja Leena
Kirjan tarinat > II

Balettitossut
Täplä
Houdini
Parantaja
Tuulilasin ja seinän samankaltaisuus
1. Tuulilasi
2. Seinä
Kirjan tarinat > III

Faarao
Rajalassa
25 000 mikrokohotusta
Teltta
Odottaja
Kädet
Tupakkahuone III
Taivaalliset kutinat
Rachelle Boone-Smith

| Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Hopeaa | Helsinki 2005 | 200 m |  |
Rachelle Boone-Smith (s. 30. kesäkuuta 1981 Norfolk, Virginia) on yhdysvaltalainen pikajuoksija.
Boone-Smith osallistui ensimmäisiin arvokisoihinsa Budapestin sisäratojen MM-kisoissa 2004, jolloin hän karsiutui 200 metrin juoksun välierissä ajalla 23,53. Helsingin MM-kisoissa 2005 hän voitti matkalla hopeaa ajalla 22,31. Vuonna 2006 hän voitti 200 metrillä Yhdysvaltojen mestaruuden.
Ennätykset

100 metrin juoksu: 11,17 (2005)
200 metrin juoksu: 22,22 (2005)
Raimo Hartzell

Raimo Kalevi Hartzell (24. helmikuuta 1941 Helsinki – 21. maaliskuuta 2023 Helsinki) oli suomalainen elokuvaaja ja runoilija. Hartzell työskenteli kuvaajana Yleisradiossa. Hän oli kuvaajana muun muassa televisioelokuvassa Manillaköysi (1976) ja televisiosarjassa Kukkivan roudan maat (1981). Hartzell oli Suomen Elokuvaajien Yhdistyksen jäsen.
Hartzell voitti kaksi kertaa parhaan kuvauksen Jussi-palkinnon, vuonna 1978 tv-elokuvasta Maa, jota ei ole ja 1986 tv-elokuvasta Jumala on kauneus.
Hartzell on haudattu Malmin hautausmaalle.
Teoksia

Joku soittaa pianoa: runoja.  Otava 1965
Myöhemmin samana kesänä: runoja.  Otava 1967
Koiraa muistuttava pilvi.  Otava 1968
Yksi onnellinen kevät: runoja.  Otava 1974
Katu laulaa: runoja.  Otava 1976
Qigong

Tohtori Hu Yuen Xian esittelemässä qigongia.
Qìgong (氣功; yksinkert. 气功, pinyin: qìgōng; Wade-Giles: ch'i kung) on kiinalainen oppi ruumiin qin eli energian ylläpidosta, vahvistamisesta ja elvyttämisestä ruumiillisen liikunnan ja henkisten harjoitusten avulla.  Päämääränä on "terve sielu terveessä ruumiissa".
Oppisuunnat

Qigong sisältää viisi oppisuuntaa:
Buddhalainen
Daolainen
Kungfutselainen
Lääkinnällinen
Wushu (sotataito)
Kaikki qigongin oppisuunnat sisältävät sekä ulkoisia (外功 wàigōng) että sisäisiä (内功 nèigōng) harjoituksia.
Waigong

Waigong eli ulkoinen harjoitus on fyysisten liikkeiden suorittamista ja niiden koordinointia hengityksen kanssa.  Huomiota kiinnitetään tapaan, jolla qin kulkua pitkin meridiaaneja vahvistetaan.  Tunnetuimpia qigongin lännessä harjoitettuja muotoja ovat wushu-qigongin laji taijiquan sekä gongfu (kungfu), joka todellisuudessa on vain länsimaisten omaksuma nimitys wushulle.
Neigong

Neigongin eli sisäisen harjoituksen tarkoituksena on hengitysharjoitusten ja mielen keskittymisen avulla tehostaa qi-virtojen kulkua kehossa.  Harjoitukset ovat meditatiivisia. Neigongin kolme perusosaa ovat:
Keho: asento ja hengitys
Suu: mantran lausuminen
Mieli: qi seuraa ajatusta eli ajatuksen avulla johdetaan energiaa haluttuja polkuja pitkin eri puolille kehoa.
Raknehaugen

Raknehaugen
Raknehaugen on Pohjoismaiden suurin kumpuhauta. Se sijaitsee Ullensakerin kunnassa Akershusin läänissä Norjassa ja on 18 metriä korkea ja halkaisijaltaan 77 metriä. Radiohiiliajoituksella on päätelty, että hauta olisi peräisin 500-luvun puolivälistä. Haudan luultiin pitkään olevan vain symbolinen muistomerkki, mutta vuonna 1997 sen pohjalta löydettiin jälkiä polttohautauksesta.
Paikallisen legendan mukaan röykkiö on Rakne-nimisen kuninkaan hautapaikka, jonne hänet on haudattu kahden valkoisen hevosen väliin.
Raknehaugen on rakennettu hautakumpujen perinteen mukaisesti, joka juontaa juurensa Mustanmeren alueelta ja Ural-vuorten pohjoispuolelta, jossa on pystytetty "kurgaaneja", erityisiä hautakumpuja, ja jotka on rakennettu ainutlaatuisella puu- ja maarakenteella.
Raknehaugenin alue on ollut merkittävä risteyskohta matkailijoille tuhansien vuosien ajan. Vuonna 2013 Carl André Fronth löysi Raknehaugenista 1500 vuotta vanhan pukusoljen, ja vuonna 2014 hän löysi läheisestä Meierikryssetistä noin 2000 vuotta vanhan kultakorun. Tämä osoittaa, että alueella liikkui ihmisiä satoja vuosia ennen Raknehaugenin rakentamista. Alueella näkyy yhä jäänteitä niin kutsutuista "luolateistä" eli teistä, jotka ovat painuneet maahan tuhansien vuosien ihmisten kävelyn jälkeen.
Aiheesta muualla

Kuvia tai muita tiedostoja aiheesta Raknehaugen Wikimedia Commonsissa
Rabulistien mellakka

Rabulistien mellakka Tukholman kaupungintalolla vuonna 1838.
Rabulistien mellakka (ruots. Crusenstolpska kravallerna) oli mellakka Ruotsin poliittisessa elämässä kesällä 1838 Tukholmassa journalisti Magnus Jacob Crusentolpen kolmen vankilavuoden majesteettirikostuomion jälkeen. Svean hovioikeuden langettaman tuomion syy oli kuningas Kaarle XIV Juhanan arvostelu tämän sotilasvirkanimityksistä aiemmin keväällä. "Rabulisti" oli halventava nimitys poliittisille radikaaleille tuohon aikaan Ruotsissa. Armeija kukisti mellakan 22. kesäkuuta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rabulist riots
Rahtilaiva

Ro-ro-alus
Konttialus
Rahtilaiva on laiva, jonka päätehtävä on kuljettaa rahtia. Yleensä rahtilaivat voivat ottaa mukaansa pieniä määriä matkustajia.
Rahtilaivatyyppejä

Rahtilaivoja on useita eri tyyppejä, joiden koot vaihtelevat huomattavasti.
Irtolastialus eli bulkkeri on alus, jolla kuljetetaan pakkaamatonta kuivarahtia, kuten viljaa, malmia, sementtiä ja hiiltä.
Konttialus: konttialuksessa rahti pakataan standardikokoisiin merikuljetuskontteihin, joita lastataan aluksen rahtitilaan vieri viereen ja useita päällekkäin. Rahtitila voi olla suljettu ruuma tai avoin lastitila. Konttialuksiin sopii paljon lastia, ja ne ovatkin parhaimmillaan valtameret ylittävillä matkoilla.
Ro-ro-alus (engl. roll-on roll-off ): alustyypissä on autokannet, jotta ajoneuvot, esimerkiksi rekat, voidaan ajaa suoraan sisään rahtitilaan. Määräsatamassa ajoneuvot ajetaan ulos, ja rahdinkuljetus maanteitse voi jatkua. Laivatyyppi on nopea lastata ja purkaa, mutta toisaalta sen rahtitilassa on paljon tyhjää, sillä ajoneuvoja ei voida kuljettaa kovin tiiviisti lastattuna. Suhteellisen lyhyillä matkoilla ro-ro-alus on kuitenkin tehokas kuljetusväline.
Autolautta on ro-ro-aluksen muunnos. Siinä on autokannet ajoneuvojen kuljetusta varten, mutta alus on rakennettu etupäässä virkistäytymistä varten. Ajoneuvojen kuljettaminen on toissijaista.
Junalautta on ro-ro-aluksen erikoismuoto, jossa aluksen ruumaan voidaan ajaa rautatievaunuja. Junalauttaa voidaan käyttää sekä rahdin että matkustajien kuljettamiseen.
Säiliöalus eli tankkeri: joko nesteen, esimerkiksi öljyn, tai kaasun kuljetukseen rakennettu erikoisalus. Valtameritankkerit ovat suurikokoisia ja siksi varsin hitaita. Hidas vauhti kompensoituu suurella kapasiteetilla.
Erikoisalukset ovat erilaisiin tiettyihin tehtäviin rakennettuja aluksia. Esimerkiksi jäähdytysaluksilla eli reefereillä kuljetetaan herkästi pilaantuvia ruokatarvikkeita  tuottajamaista kuluttajamaihin.
Aiheesta muualla

Wikimedia Commonsissa on kuvia tai muita tiedostoja aiheesta .
Koskela, Miika: Rahtilaivat laskevat mereen sitä itseään. Yle uutiset 9.6.2022.
Race

Race voi viitata ainakin kahteen elokuvaan:
Race (vuoden 2008 elokuva), intialainen elokuva
Race (vuoden 2016 elokuva), yhdysvaltalainen elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Race”, voi hakea sivunnimihaulla, laajalla sivunnimihaulla tai tekstihaulla.